પછી તો દિશાએ ફોર્મ પણ આપી દીધુને કમ્પીટીશનનો દિવસ પણ આવી ગયો. દિશા લખવા બેઠી વાર્તા. કમ્પીટીશન જે રૂમમાં ગોઠવવામાં આવી હતી એની ત્રણ બારીમાંથી એક બારીની બરાબર બાજુમાં દિશાની સીટ હતી. નોંધણીલાયક વાત એ કે ક્લાસમાં સુપરવાઈઝર તરીકે કાર્તિક સર, અને સામે બારીની બહાર બાસ્કેટ બોલના બાસ્કેટમાં બોલ નાખવાનો પ્રયત્ન કરતો પૂજન. પૂજને હજુ દિશાને જોઈ નહોતી પણ દિશા, દિશા એ બંનેને જોયા હતા. દિશા વારંવાર ત્રણેયને જોઈ રહી હતી. એક પ્રેમ નામે હવસ હતો, બીજો પ્રેમ નામે લગન હતો ને ત્રીજો દિશાનો પ્રેમ હતો એની સામે પડેલું કાગળ ને એમાં અટકી ગયેલી વાર્તા. શબ્દો ઘૂંટી રહેલી દિશાનું મન કહેતું હતું, કાં તો લખી નાખ કાં તો ફાડી નાખ. હાથમાં રહેલું કાગળ ફાટી જશે પણ સામે દેખાતા બે કાગળ એનું શું? ક્રમશ…